EkBass/fiwiki-20250220-pages-articles huggingface dataset:
Olli Seppänen

Jaakko Olavi ”Olli” Seppänen (5. helmikuuta 1921 Säräisniemi – 6. marraskuuta 1968 Oulu) oli suomalainen taidemaalari ja taidegraafikko. Seppänen opiskeli Helsingin Kuvataideakatemiassa vuosina 1943–1946, minkä jälkeen hän palasi kotiseudulleen Neittävälle. Hän asui siellä koko ikänsä opiskeluaikaa lukuun ottamatta. Seppänen debytoi taiteilijana Oulussa vuonna 1947. Lisäksi hän osallistui Suomen Taideakatemian 3-v. näyttelyihin 1953 ja 1956. Seppäsen teki naivistisia, surrealistisia ja symbolistisia vaikutteita sisältäviä töitä sekä realististyylisiä maalauksia, jotka esittivät usein neittäväläistä luontoa jäkäläkankaineen ja eläimineen sekä neittäväläisiä ihmistyyppejä. Seppäsen runsas tuotanto koostuu öljyvärimaalauksista, akvarelleista, piirustuksista ja grafiikasta. Hänen persoonallista tyyliään on nimitetty neittäväläistyyliksi tai neittäväläiseksi naivismiksi. Seppäsen töitä on nähtävillä muun muassa Aineen taidemuseon, Kemin taidemuseon ja Oulun taidemuseon kokoelmissa ja hänen luonnoksiaan ja esineistöään on esillä Säräisniemen kotiseutumuseossa yhdessä hänen sukulaisensa ja ystävänsä taidemaalari Paavo Leinosen luonnoksien ja esineistön kanssa. Erityisesti Oulun taidemuseolla on huomattava kokoelma Seppäsen teoksia eri vuosikymmeniltä. Internetistä kuvia Seppäsen teoksista löytyy muun muassa Oulun taidemuseon omakuvagalleriasta. Myös Oulun Raksilan kaupunginosassa sijaitsevan Teuvo Pakkalan koulun vuonna 1959 tehty seinämaalaus Leirielämää on Seppäsen käsialaa. Teos on kooltaan kooltaan noin 235×510 cm. Heinäkuussa 2011 Vaalan Veneheiton kylässä järjestettävillä Vertivestivaaleilla esitetään Seppäsen elämästä kertova Näkijä-kyläooppera. Oopperan lisäksi taidemuseo Neittävällä järjestetään hänen ja Tauno Seppäsen taidenäyttely. ==Lähteet== ==Kirjallisuutta== * * ==Aiheesta muualla== * *Oulun taidemuseo: Omakuvagalleria Luokka:Suomalaiset taidegraafikot Luokka:Suomalaiset taidemaalarit Luokka:Naivistit Luokka:Vuonna 1921 syntyneet Luokka:Vuonna 1968 kuolleet
Sarah Waters

Sarah Waters (s. 1966 Neyland, Pembrokeshire, Wales) on brittiläinen kirjailija. Hän on kirjoittanut historiallisia romaaneja. Waters on koulutukseltaan filosofian tohtori. Hän käsitteli väitöskirjassaan homoseksuaalista historiallista fiktiota 1870-luvulta alkaen. Waters hyödynsi väitöskirjaa varten keräämäänsä aineistoa muun muassa 1800-luvun pornografiasta kirjoittaessaan esikoisromaaniaan Tipping the Velvet (1998). Teos sijoittuu viktoriaaniseen Englantiin. Romaani sisältää Watersin tuotannolle ominaisen lesbolaisen teeman, jolla on kytkös kirjailijan yksityiselämään. Vuonna 2002 BBC muokkasi teoksesta kolmiosaisen televisiosarjan, joka on esitetty myös Suomessa. Romaanit Affinity (1999) ja Silmänkääntäjä (2002) sijoittuvat esikoisen lailla 1800-luvulle. Sen sijaan teos Yövartio (2006) kertoo neljästä naisesta 1940-luvun Lontoossa. Watersin teokset Silmänkääntäjä, Yövartio ja Vieras kartanossa ovat olleet Man Booker -palkintoehdokkaina. ==Teokset== * Tipping the Velvet (1998) * Affinity (1999) * * * * ==Lähteet== *Sarah Watersin viralliset kotisivut. ===Viitteet=== Luokka:Royal Society of Literaturen jäsenet Luokka:Brittiläiset kirjailijat Luokka:Vuonna 1966 syntyneet Luokka:Elävät henkilöt
Tero Arkiomaa

Tero Arkiomaa (s. 20. helmikuuta 1968 Helsinki) on entinen suomalainen jääkiekkoilija. Arkiomaa pelasi uransa aikana 26 A- (tehopisteet 5+4) ja 16 B-maaottelua (4+3). Arkiomaa on yksi kolmesta SM-liiga-pelaajasta, jotka ovat pystyneet tekemään 6 maalia yhdessä ottelussa. == Pelaajaura == Tero Arkiomaa aloitti jääkiekon pelaamisen pääkaupunkiseudulla ja pelasi ensimmäiset aikuisten ottelunsa Tikkurilan Jääveikkojen 1-divisioonajoukkueessa. Arkiomaa pelasi ensimmäisen SM-liiga-ottelunsa kaudella 1986–1987 Kuopiolaisen KalPan riveissä. Pelattuaan KalPa:ssa vuoteen 1988 asti Arkiomaa siirtyi Joensuun JoKP:n riveihin jossa pelasi yhden kauden 1-divisioonassa sekä yhden kauden SM-liigassa. Joensuusta Arkiomaa siirtyi Lappeenrantaan ja pelasi SaiPa:n riveissä kauden 1990-91. SaiPa:sta matka jatkui Raumalle jossa Arkiomaa edusti Rauman Lukkoa vuodesta 1991 vuoteen 1996. Vuonna 1996 Tero Arkiomaa teki ensimmäisen sopimuksensa ulkomaille kun saksalainen Augsburger Panther teki Arkiomaan kanssa sopimuksen. Arkiomaa pelasi Augusburgissa vuoteen 1998 asti jolloin Arkiomaa palasi Suomeen. Arkiomaan uusi seura Suomessa oli Lukon paikalliskilpailija Ässät Porista. Arkiomaa pelasi Ässissä kauden 1999–2000 loppuun asti jolloin hän palasi pelaamaan ulkomaille, tällä kertaa englantilaisen Newcastle Jestersin riveihin. Newcastlessa Arkiomaa pelasi yhden kauden verran ja siirtyi seuraavaksi kaudeksi itävaltalaisen Innsbruckin joukkueeseen. Itävallassa pelatun kauden jälkeen Arkiomaa pelasi vielä yhden kauden Englannissa Bracknell Beesin riveissä. Vuonna 2003 Tero Arkiomaa palasi Suomeen ja alkoi valmentamaan riihimäkeläisen Kiekko-Nikkarit-joukkueen juniorijoukkuetta jossa Arkiomaan oma poika pelasi. Samaan aikaan Arkiomaa palasi jääkiekkokaukaloon ja pelasi kauden 2003–04 loppuun paikallisen Peltosaaren Nikkareiden II-divisioonajoukkueen riveissä tehden 11 ottelussa tehot 10+16=26. Arkiomaa piipahti vielä seuraavalla kaudella Nikkareissa neljän ottelun verran ja lopetti aktiiviuransa keväällä 2005. Teron veli Tomi on pelannut jääkiekkoa useita kausia Uudenmaan eri joukkueissa alasarjoissa.Teron poika Eetu-Ville, pelaa Saksan kolmannella sarjatasolla, Oberliigassa EC Peitingin joukkueessa. == Seurat == * 1985–86 TJV (1-divisioona) * 1986–88 KalPa (SM-liiga) * 1988–89 JoKP, Joensuu (1-divisioona) * 1989–90 JoKP, Joensuu (SM-liiga) * 1990–91 SaiPa (SM-liiga) * 1991–96 Lukko (SM-liiga) * 1996–98 Augsburger Panther (Saksa DEL-liiga) * 1998–2000 Ässät (SM-liiga) * 2000–01 Newcastle Jesters (Iso-Britannia Superleague) * 2001–02 Innsbruck EV (Itävallan pääsarja) * 2002–03 Bracknell Bees (Iso-Britannia Superleague) * 2003–05 Peltosaaren Nikkarit, Riihimäki (2-divisioona) Luokka:Suomalaiset jääkiekkoilijat Luokka:Vuonna 1968 syntyneet Luokka:Elävät henkilöt
Krešimir Ćosić

Krešimir Ćosić (26. marraskuuta 1948 – 25. toukokuuta 1995) oli kroatialainen koripalloilija. Hän on harvoja kansainvälisiä pelaajia Basketball Hall of Famessa. Ćosić syntyi Zagrebissa ja kasvoi Zadarissa. Hän opiskeli Brigham Young Universityssa Yhdysvalloissa ja kääntyi siellä viettämiensä vuosien aikana mormonismiin. Palattuaan kotiseuduilleen hän aloitti menestyksekkään uran Jugoslavian maajoukkueessa. Pelattuaan olympialaisissa jo vuosina 1968, 1972 ja 1976 Ćosić joukkueineen voitti kultaa Moskovassa 1980. Lisäksi hän voitti kaksi maailman- ja kolme euroopanmestaruutta sekä saavutti useita muita mitalisijoja. Vuonna 1982 hänen edustamansa Cibona Zagreb voitti Euroopan cup- voittajien cupin. Hän saavutti myös kuusi Jugoslavian mestaruutta ja neljä cup-mestaruutta sekä kaksi Italian mestaruutta. Keskushyökkääjänä pelannut 211-senttinen Ćosić toimi myöhempinä vuosinaan Jugoslavian maajoukkueen valmentajana. Hän oli lisäksi tunnettu mormonilähettiläs ja kroatialainen diplomaatti suurlähetystössä Washington DC:ssä. Hän kuoli non-Hodgkin-tyypin lymfoomaan vain 46-vuotiaana. Hänet on nimetty FIBA Hall of Fameen. == Lähteet == * Krešimir Ćosić FIBA:n Hall of Fame -sivustolla Luokka:Kroatialaiset koripalloilijat Luokka:Jugoslavialaiset koripalloilijat Luokka:Jugoslavialaiset olympiavoittajat Luokka:Vuonna 1948 syntyneet Luokka:Vuonna 1995 kuolleet
Mirza Delibašić

Mirza Delibašić (9. tammikuuta 1954 – 8. joulukuuta 2001) oli bosniahertsegovinalainen koripalloilija. Delibašić voitti Jugoslavian sosialistisen liittotasavallan kanssa olympiakultaa Moskovassa 1980 ja olympiahopeaa Montréalissa 1976. Maailmanmestaruuden hän voitti Jugoslavian riveissä vuonna 1978 sekä Euroopan mestaruuden vuosina 1975 ja 1977. Hän edusti seurajoukkuetasolla muun muassa Real Madrid Baloncestoa. Hänet nimettiin vuonna 2007 postuumisti FIBA Hall of Fameen. Delibašić kärsi elokuussa 1983 aivoverenvuodon. Hän toipui, mutta joutui lopettamaan pelaamisen ja kuoli lopulta Sarajevossa vain 47 vuoden ikäisenä. Luokka:Bosniahertsegovinalaiset koripalloilijat Luokka:Jugoslavialaiset koripalloilijat Luokka:Jugoslavialaiset olympiavoittajat Luokka:Vuonna 1954 syntyneet Luokka:Vuonna 2001 kuolleet
Anthony Joseph Bevilacqua

Anthony Joseph Bevilacqua (17. kesäkuuta 1923 – 31. tammikuuta 2012Cardinal Anthony Bevilacqua Dead At 88. CBS. 31. tammikuuta 2012.) oli yhdysvaltalainen katolisen kirkon kardinaali. Hän toimi Pittsburghin piispana vuosina 1983–1987 ja Philadelphian arkkipiispana 1987–2003. Bevilacqua syntyi italialaisille maahanmuuttajavanhemmille New Yorkin Brooklynissä. Hänet vihittiin papiksi St. James Cathedralissa 11. kesäkuuta 1949. Bevilacqua, josta tuli kardinaali 28. kesäkuuta 1991, vietti 80-vuotispäiväänsä 2003 eikä siten voinut osallistua uuden paavin valintaan keväällä 2005. == Lähteet == Luokka:Yhdysvaltalaiset katoliset arkkipiispat Luokka:Yhdysvaltalaiset kardinaalit Luokka:Vuonna 1923 syntyneet Luokka:Vuonna 2012 kuolleet
Bernard Thévenet

Bernard Thévenet (s. 10. tammikuuta 1948) on ranskalainen maantiepyöräilijä. Hän on Ranskan ympäriajon kaksinkertainen voittaja (1975, 1977) ja voitti niin ikään kahdesti Dauphiné Libérén (1975, 1976). Thévenet kilpaili jo 15-vuotiaana ja aloitti ammattilaisena vuonna 1970. Hän jäi Pariisi–Nizza-ajon jälkeen kiinni dopingista ja päätyi jopa sairaalahoitoon steroidien käytön aiheuttamien maksavaivojen johdosta. Hän vetäytyi 1980-luvun alussa. Luokka:Ranskalaiset maantiepyöräilijät Luokka:Ranskan ympäriajon voittajat Luokka:Vuonna 1948 syntyneet Luokka:Elävät henkilöt
Suolakala

Suolakala on kalan maustamista ja säilöntää suolaamalla. Sitä on käytetty vuosisatoja kalan säilömiseksi talven varalle. Hollantilaiset keksivät sillin suolauksen 1300-luvulla, ja tapa levisi myös Itämeren rannikoille. Suomessa suolakalaksi soveltui erinomaisesti muikku, siika, särkikalat ja merikaloista silakka. Myös muita kaloja, muun muassa haukea, suolattiin. Suolakalaa on myös graavisuolattu kala, jota ei ole tarkoitettukaan pitempaikaiseen säilytykseen, vaan se syödään muutaman päivän aikana. Graavisuolaukseen soveltuu hyvin lohi ja muut sen sukuiset kalat. Suolattuun kalaan perustuvia ruokalajeja ovat muun muassa anjovispohjainen janssoninkiusaus, lasimestarin silli ja suolasilakasta tehty suutarinlohi. == Lähteet == == Aiheesta muualla == *Kalan suolaaminen Keskisuomalaisia ruokaperinteitä. Avoin museo Luokka:Kala- ja äyriäistuotteet
Rentarō Mikuni

Rentarō Mikuni (, 20. tammikuuta 1923 – 14. huhtikuuta 2013), oikealta nimeltään Masao Satō (), oli japanilainen näyttelijä. Hän teki elokuvadebyyttinsä vuonna 1951 Zenmassa ja otti roolihahmonsa nimen taiteilijanimekseen. Hän voitti uransa aikana kolme Japanin akatemian palkintoa. Näyttelijä Kōichi Satō on Rentarō Mikunin poika. == Elokuvia == * Burmalainen harppu (Burma no tategoto, 1956), osat 1 ja 2 * Sieppaus (Shiiku, 1961) * Harakiri (Seppuku, 1962) * Shiro Tokisada: kristitty kapinallinen (Amakusa Shirō Tokisada, 1962) * Kwaidan – kauhun kasvot (Kaidan, 1964) * Matka yksinäisyyteen (Tabi no omosa, 1972) * Yön kasvot (Fukushū suru wa ware ni ari, 1979) * Minun poikani (Musuko, 1991) == Lähteet == == Aiheesta muualla == * Luokka:Japanilaiset näyttelijät Luokka:Vuonna 1923 syntyneet Luokka:Vuonna 2013 kuolleet
Sylvia Miles

Sylvia Miles (9. syyskuuta 1924 – 12. kesäkuuta 2019) oli yhdysvaltalainen näyttelijä. Hän oli ehdolla parhaan naissivuosan Oscar-palkinnon saajaksi vuosina 1970 ja 1976. Miles syntyi juutalaiseen perheeseen New Yorkissa. Miles on esiintynyt muiden muassa elokuvissa Keskiyön cowboy (1969), Himo (1972), Verenpunainen yö (1975), Kummitusjuna (1981), Rikos auringon alla (1982), Prinsessa Ruusunen (1987) ja Naispaholainen (1989). Hän kuului niin sanottuihin Warholin supertähtiin. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1924 syntyneet Luokka:Vuonna 2019 kuolleet
Jack Warden

thumb|Warden (vasemmalla) rikosdraamassa N.Y.P.D. Jack Warden (18. syyskuuta 1920 – 19. heinäkuuta 2006) oli yhdysvaltalainen näyttelijä. Hänelle myönnettiin Emmy-palkinto vuonna 1972 ja hän oli lisäksi kahdesti ehdolla parhaan miessivuosan Oscar-palkinnon saajaksi. Warden syntyi Newarkissa, New Jerseyssä juutalaiseen perheeseen. Ennen elokuvatähteyttään hän menestyi nyrkkeilijänä. Hän teki televisiodebyyttinsä vuonna 1948 ja elokuvadebyyttinsä 1951. Warden esiintyi vielä 2000-luvulla. Hän kuoli sydämen ja munuaisten pettämiseen sairaalassa New Yorkissa 85-vuotiaana. == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1920 syntyneet Luokka:Vuonna 2006 kuolleet
John Neville

pienoiskuva|John Neville vuonna 1959. John Neville (2. toukokuuta 1925 Lontoo – 19. marraskuuta 2011 TorontoJohn Neville, Actor and Director of British and Canadian Stage, Dies at 86. Playbill.com 21. marraskuuta 2011.) oli brittiläinen näyttelijä. Hänet tunnetaan muun muassa pääroolistaan Terry Gilliamin elokuvassa Paroni von Münchhausenin seikkailut (1988). Neville syntyi Lontoossa ja teki elokuvarooliensa ohella työtä televisiossa ja teatterissa. Hän esiintyi Salaiset kansiot -televisiosarjassa ja siitä tehdyssä elokuvassa X-Files – taistelu tulevaisuudesta (1998). Neville oli Brittiläisen imperiumin ritarikunnan upseeri (OBE) vuodesta 1965 ja Kanadan ritarikunnan jäsen (CM) vuodesta 2006. Hän asettui Kanadaan vakituisesti vuonna 1972. == Lähteet == == Aiheesta muualla == * Luokka:Brittiläiset näyttelijät Luokka:Kanadalaiset televisionäyttelijät Luokka:Member of the Order of Canada Luokka:Brittiläisen imperiumin ritarikunta Luokka:Vuonna 1925 syntyneet Luokka:Vuonna 2011 kuolleet
Michael Cunningham

Michael Cunningham (s. 6. marraskuuta 1952) on yhdysvaltalainen kirjailija. Hän aloitti kirjallisen uransa aikakauslehdissä julkaistuilla novelleilla. Esikoisromaani Golden States ilmestyi vuonna 1984. Cunningham aloitti novellistina. Yksi novelleista on valittu vuoden 1989 parhaiden yhdysvaltalaisten novellien kokoelmaan. Hän on koonnut runoantologioita ja kirjoittanut elokuvakäsikirjoituksia. Hän opettaa kirjoittamista Yalen yliopistossa.Ahola, Suvi: Kirjailija kimpaantui taidebisnekseen. Helsingin Sanomat 15.11.2011, s. C 1. Maailmanmaineeseen Cunningham kohosi neljännellä romaanillaan Tunnit (1998). Romaani liikkuu kolmella aikatasolla, joita yhdistää salaisesti Virginia Woolfin romaani Mrs Dalloway; itse asiassa Woolf suunnitteli romaanilleen alun perin nimeä Tunnit. Ensimmäinen taso sijoittuu vuoden 1923 Lontooseen, jossa Virginia Woolf aloittelee romaaninsa kirjoittamista. Toisella tasolla vuoden 1949 Los Angelesissa kotirouva pakenee arjen paineita hotelliin lukemaan Woolfin romaania. Kolmannella aikatasolla juhlia mielellään järjestävä Clarissa Vaughan asuu 1900-luvun lopun New Yorkissa. Hän on saanut lempinimensä ”Mrs Dalloway” Woolfin samaisen romaanin mukaan. Cunningham sai teoksestaan Pulitzer- ja PEN/Faulkner-palkinnon. Stephen Daldry on vuonna 2002 ohjannut romaanin pohjalta elokuvan Tunnit, jonka pääosissa ovat Nicole Kidman, Julianne Moore ja Meryl Streep. Romaanin Säkenöivät päivät (2005) kolme tarinaa sijoittuvat 1850-luvulle, nykyaikaan ja tulevaisuuteen. Jokaisessa päähenkilöinä ovat mies, nainen ja nuori poika. By Nightfall ilmestyi 2010 ja Laura Jänisniemen suomennos Illan tullen 2011. Teos liikkuu taidemaailmassa ja etenkin taidebisneksessä, jota Cunningham arvostelee ankarasti. Vieraillessaan Suomessa kirjan markkinointikiertueella marraskuussa 2011 hän kertoi halunneensa itsekin taiteilijaksi. Cunnigham on tehnyt käsikirjoitukset elokuvaan Evening ja oman romaaninsa pohjalta elokuvaan Koti maailman laidalla. == Romaanit == * Golden States (1984). * * * * * * * * ==Lähteet== == Aiheesta muualla == * Michael Cunninghamin kotisivut . * Luokka:Yhdysvaltalaiset kirjailijat Luokka:Vuonna 1952 syntyneet Luokka:Elävät henkilöt Luokka:Kirjallisuuden Pulitzer-palkinnon saaneet
Miekkailu kesäolympialaisissa 2004

Ateenan kesäolympialaisissa 2004 miekkailussa kilpailtiin kymmenessä lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa floretilla, kalvalla että säilällä ja joukkuekilpailussa kalvalla. Vuoden 2004 olympialaiset olivat ensimmäiset, jossa ohjelmassa oli myös naisten säiläkilpailu. ==Mitalistit== Laji: Kultaa: Hopeaa: Pronssia: Miesten floretti Brice Guyart Salvatore Sanzo Andrea Cassarà Miesten floretin joukkuekilpailu Andrea Cassarà Salvatore Sanzo Simone Vanni Dong Zhaozhi Wang Haibin Wu Hanxiong Ye Chong Renal Ganeev Juri Moltsan Ruslan Nassiboulline Vjatseslav Pozdniakov Miesten kalpa Marcel Fischer Wang Lei Pavel Kolobkov Miesten kalvan joukkuekilpailu Fabrice Jeannet Jérôme Jeannet Hugues Obry Érik Boisse Gábor Boczkó Kristián Kulcsár Iván Kovács Géza Imre Sven Schmid Jörg Fiedler Daniel Strigel Miesten säilä Aldo Montano Zsolt Nemcsik Vladislav Tretiak Miesten säilän joukkuekilpailu Julien Pillet Damien Touya Gael Touya Aldo Montano Gianpiero Pastore Luigi Tarantino Sergei Šarikov Aleksei Diatsenko Stanislav Pozdnjakov Aleksei Jakimenko Naisten floretti Valentina Vezzali Giovanna Trillini Sylwia Gruchała Naisten kalpa Tímea Nagy Laura Flessel-Colovic Maureen Nisima Naisten kalvan joukkuekilpailu Karina Aznavourian Oksana Ermakova Tatjana Logounova Anna Sivkova Claudia Bokel Imke Duplitzer Britta Heidemann Sarah Daninthe Laura Flessel-Colovic Hajnalka Kiraly Picot Maureen Nisima Naisten säilä Mariel Zagunis Yhdysvallat Tan Xue Sada Jacobson Yhdysvallat ==Mitalitaulukko== Sijoitus Maa Kulta Hopea Pronssi Mitalien määrä 1\. 3 3 1 7 2\. 3 1 2 6 3\. 1 2 0 3 4\. 1 0 3 4 5\. Yhdysvallat 1 0 1 2 6\. 1 0 0 1 7\. 0 3 0 3 8\. 0 1 1 1 9\. 0 0 1 1 9\. 0 0 1 1 Luokka:Kesäolympialaiset 2004 2004
Cuyahoga Falls

Cuyahoga Falls on kaupunki Ohiossa, Yhdysvalloissa. Se on perustettu vuonna 1812 ja sitä pidetään Akronin ja Clevelandin lähiönä. Kaupungissa oli vuonna 2012 tehdyn väestönmittauksen mukaan 49 608 asukasta.http://quickfacts.census.gov/qfd/states/39/3919778.html Cuyahoga Fallsissa on Cuyahoga Valleyn kansallispuisto. == Lähteet == == Aiheesta muualla == Luokka:Ohion kaupungit
Sylwia Gruchała

Sylwia Gruchała (s. 6. marraskuuta 1981 Gdańsk) on puolalainen miekkailija, hänen aseenaan on floretti. Gruchala voitti ensimmäisen arvokisamitalinsa MM- kilpailuista 1998, mistä hän sai pronssia. Hänen uransa suurimmat saavutukset ovat olympiahopea Sydneystä 2000, pronssi Ateenasta 2004 ja maailmanmestaruus vuosina 2003 ja 2007. Hän on voittanut myös juniorien maailmanmestaruuden neljä kertaa peräkkäin 1998-2002. Euroopan-mestaruuden kolme kertaa ja kuusi puolan mestaruutta. Gruchala on saavutuksiltaan kaikkien aikojen menestynein puolalainen naismiekkailija. ==Saavutukset== ===Olympialaiset=== *Hopeaa: Sydney 2000 *Pronssia: Ateena 2004 ===MM-kilpailut=== *Kultaa: 2003, 2007 *Hopeaa: 1999, 2002, *Pronssia: 1998 ===EM-kilpailut=== *Kultaa: 2000, 2002, 2005 ===Juniorien MM-kilpailut=== *Kultaa: 1998, 1999, 2000, 2001 *Pronssia: 1999, 2000, 2001 ===Juniorien EM-kilpailut=== * Kultaa: 1999 * Pronssia: 1997 ===Puolan mestaruuskilpailut=== *Kultaa: 1999, 2002, 2003, 2004, 2006, 2007 ==Aiheesta muualla== * virallinen nettisivu Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1981 syntyneet Luokka:Elävät henkilöt
Kuningas Lot

Kuningas Lot esiintyy kuningas Arthuriin liittyvissä legendoissa. Lot on Arthurin lanko ja varhainen vihollinen, ja hän on Orkneysaarten ja joissakin tarinoissa myös Norjan kuningas. Kuningas Lotilla saattaa olla historiallinen esikuva. Lot on naimisissa Arthurin sisaren Morgausen kanssa, ja heidän poikiaan ovat pyöreän pöydän ritarit Agravain, Gawaine, Gaheris ja Gareth. Joissakin teksteissä Lot on Arthurin liittolainen, mutta esimerkiksi Malloryn versiossa hän on Arthurin vastustaja, jonka kuningas Pellinore surmaa taistelussa. Tästä saa alkunsa Pellinoren ja Lotin sukujen verivihollisuus. Luokka:Kirjallisuuden henkilöhahmot Luokka:Tarut kuningas Arthurista
Britannian Grand Prix 1982

Britannian Grand Prix 1982 oli Formula 1 -sarjan osakilpailu, joka ajettiin 18. heinäkuuta 1982 Brands Hatchin radalla Britanniassa. Kilpailun voitti McLarenilla ajanut Niki Lauda, jolle voitto oli kauden toinen. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 8 Niki Lauda McLaren-Ford 76 1.35.33,812 5 9 2 28 Didier Pironi Ferrari 76 + 25,726 4 6 3 27 Patrick Tambay Ferrari 76 + 38,436 13 4 4 11 Elio de Angelis Lotus-Ford 76 + 41,242 7 3 5 5 Derek Daly Williams-Ford 76 + 41,430 10 2 6 15 Alain Prost Renault 76 + 41,636 8 1 7 23 Bruno Giacomelli Alfa Romeo 75 + 1 krs. 14 8 4 Brian Henton Tyrrell-Ford 75 + 1 krs. 17 9 30 Mauro Baldi Arrows-Ford 74 + 2 krs. 26 10 17 Jochen Mass March-Ford 73 + 3 krs. 25 Kesk. 22 Andrea de Cesaris Alfa Romeo 66 Sähköt 11 Kesk. 25 Eddie Cheever Ligier-Matra 60 Moottori 24 Kesk. 29 Marc Surer Arrows-Ford 59 Moottori 22 Kesk. 6 Keke Rosberg Williams-Ford 50 Polttoainejärjestelmä 1 Kesk. 3 Michele Alboreto Tyrrell-Ford 44 Moottori 9 Kesk. 26 Jacques Laffite Ligier- Matra 41 Vaihdelaatikko 20 Kesk. 35 Derek Warwick Toleman-Hart 40 Vetoakseli 16 Kesk. 12 Nigel Mansell Lotus-Ford 29 Kuljettaja 23 Kesk. 1 Nelson Piquet Brabham-BMW 9 Polttoainejärjestelmä 3 Kesk. 14 Roberto Guerrero Ensign-Ford 3 Moottori 19 Kesk. 31 Jean-Pierre Jarier Osella-Ford 2 Kolari (Serra) 18 Kesk. 20 Chico Serra Fittipaldi-Ford 2 Kolari (Jarier) 21 Kesk. 7 John Watson McLaren-Ford 2 Ulosajo 12 Kesk. 2 Riccardo Patrese Brabham-BMW 0 Lähtökolari 2 Kesk. 16 René Arnoux Renault 0 Lähtökolari 6 Kesk. 36 Teo Fabi Toleman-Hart 0 Lähtökolari 15 DNQ 9 Manfred Winkelhock ATS-Ford Karsiutui DNQ 33 Jan Lammers Theodore-Ford Karsiutui DNQ 10 Eliseo Salazar ATS-Ford Karsiutui DNQ 18 Raul Boesel March-Ford Karsiutui == Muuta == *Paalupaikka: Keke Rosberg – 1.09,540 *Nopein kierros: Brian Henton – 1.13,028 (kierroksella 63) *Kymmenes Brands Hatchillä ajette Grand Prix *Patrick Tambayn 50. Grand Prix ja uran ensimmäinen palkintosija (3.) *Keke Rosbergin ensimmäinen paalupaikka ja eturivin lähtöruutu *Brian Hentonin ensimmäinen kilpailun nopein kierros *Ford-moottoreiden 150. voitto ja 130. paalupaikka == Lähteet == Luokka:Formula 1 -kausi 1982 Luokka:Britannian Grand Prix Luokka:Kentin kreivikunta
William Jardine

William Jardine (23. helmikuuta 1800 Edinburgh – 21. marraskuuta 1874 Sandown, Isle of Wight), 7. Nova Scotian paroni, oli skottilainen luonnontieteilijä ja lintutieteilijä. Hänen isänsä oli Sir Alexander Jardine, 6. paroni Applegartissa Dumfriesshiressä. William Jardine opiskeli kotona ja myöhemmin Yorkissa. Hän opiskeli kirjallisuutta, lääketiedettä, luonnonhistoriaa ja geologiaa Edinburghin yliopistossa. 1820 hänestä tuli 7. paroni. Sir William Jardine erikoistui lintutieteeseen ja myös muihin selkärankaisiin. Hän julkaisi muun muassa kirjoitukset kolibreista The natural history of humming- birds (1833), ahvenista The natural history of fishes of the perch family (1835), medestäjistä The natural history of the Nectariniadae, or sun-birds (1843), Memoirs of Hugh Edwin Strickland, M.A. (1858) ja The natural history of Selborne: with observations on various parts of nature, and the naturalist's calendar (1836). Vuonna 1836 Jardine toimi Berwickshire Naturalists' Clubin puheenjohtajana ja toimitti joitakin vuosia Edinburgh Philosophical Journalia. 1860 hän osallistui Royal Commission on Salmon Fisheries of England and Wales-komission työskentelyyn. Jardine toimitti ja julkaisi erittäin suositun luonnonhistoriallisen 40-osaisen teossarjan The Naturalist's Librarymade. Sarja jakautui neljään osaan: linnut, nisäkkäät, hyönteiset ja kalat. Joka osan kirjoitti alaan erikoistunut tutkija. Artikkelit kuvitti joukko maalareita, mukaan lukien Edward Lear. Teossarja saavutti suuren yleisön suosion sen ajan viktoriaanisessa yhteisössä. Muita Jardinen julkaisuja olivat Gilbert Whiten Natural History of Selborne toimittaminen, Illustrations of Ornithology (1825-43) ja Alexander Wilsonin Birds of American toimittaminen. Jardine kuvaili ja nimesi joukon lintulajeja, joko yksin tai ystävänsä Prideaux John Selbyn kanssa, muun muassa punaperäkaklattajan (Ortalis ruficauda). Andienvarpuspöllö (Glaucidium jardinii), purppurakolibri (Boissonneaua jardini) ja nuolitimali (Turdoides jardineii) on nimetty hänen kunniakseen.BirdLife Suomi == Lähteet == * Archives Hub == Aiheesta muualla == Luokka:Brittiläiset ornitologit Luokka:Vuonna 1800 syntyneet Luokka:Vuonna 1874 kuolleet
Israelin hallitus

Israelin hallitus on pääministerin kokoama ja johtama ylintä toimeenpanovaltaa käyttävä valtiollinen elin. Sen kokoonpano tulee hyväksyä knessetin äänestyksessä. Pääministerillä on valta erottaa ministereitä, mutta uudet ministerit on hyväksyttävä knessetissä. Israelin nykyinen, järjestyksessä kolmaskymmeneskuudes hallitus on Bennett-Lapidin hallitus. Se astui virkaansa 13.6.2021. == Lähteet == Luokka:Israelin politiikka Israelin nykyinen hallitus, Netanyahun hallitus, astui virkaansa 21.12.2022.
Oboda III

Oboda III oli nabatealaisten kuningas vuodet 30–9 eaa. Oboda III:n aikana nabatelaisten kulttuuri kukoisti ja tuona jaksona monia temppeleitä ja hautoja rakennettiin. Hän ei ollut kuitenkaan erityisen vahva kuningas, eikä häntä kiinnostanut sotilaalliset toimet. Oboda oli antanut suuren osan vallastaan ministeri Syllaeuskselle. Obodaa seurasi vallassa Aeneas, joka oli todennäköisesti hänen kaukainen sukulaisensa. Aeneas oli hallitsijanimeltään Aretas IV. Obodan aikakaudesta kirjoittaa myös kreikkalainen Strabon teoksessaan Geografia . == Lähteet == Luokka:Nabatealaisten kuninkaat Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Níkos Gkális

Níkos Gkális (, sukunimi usein muodossa Gális, oik. Nikólaos Georgalís, Νικόλαος Γεωργαλής, s. 23. heinäkuuta 1957) on yhdysvaltalais-kreikkalainen koripalloilija. Hän syntyi maahanmuuttajavanhemmille New Jerseyssä ja pelasi enimmäkseen Euroopassa. Boston Celtics valitsi Gkálisin NBA-pelaajaksi vuonna 1979. Hän siirtyi kuitenkin pian valtameren taakse Kreikkaan, jossa hänet valittiin Aris Thessaloniki B.C.:hen. Gkális eteni Kreikan koripallomaajoukkueeseen, jonka kanssa hän voitti muun muassa kultaa vuoden 1987 koripallon Euroopan-mestaruuskilpailuissa. Gkális vetäytyi aktiiviselta peliuraltaan vuonna 1995. Hän kuuluu FIBA Hall of Fameen. ==Lähteet == == Aiheesta muualla == Luokka:Elävät henkilöt Luokka:Kreikkalaiset koripalloilijat Luokka:Vuonna 1957 syntyneet Luokka:Yhdysvaltalaiset koripalloilijat
Frank Armi

Frank Armi (12. lokakuuta 1918 Portland, Oregon - 28\. marraskuuta 1992 Hanford, Kalifornia) oli yhdysvaltalainen moottoriurheilija. Armi osallistui Indianapolis 500 -kilpailuun kerran vuonna 1954 sijoittuen 19:nneksi. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1918 syntyneet Luokka:Vuonna 1992 kuolleet
Chuck Arnold

Chuck Arnold (30. toukokuuta 1926, Stamford, Connecticut - 4\. syyskuuta 1997, Santa Ana, Kalifornia) oli yhdysvaltalainen moottoriurheilija, joka osallistui Indianapolis 500 -kilpailuun kerran vuonna 1959 sijoittuen 15:nneksi. Arnold lähti lähtöruudusta 21. == Lähteet == == Aiheesta muualla == *http://www.statsf1.com/en/chuck-arnold/grille.aspx?p=21 Luokka:Yhdysvaltalaiset Formula 1 -kuljettajat Luokka:Vuonna 1926 syntyneet Luokka:Vuonna 1997 kuolleet
Ranskan Grand Prix 1982

Ranskan Grand Prix 1982 oli Formula 1 -sarjan osakilpailu, joka ajettiin 25. heinäkuuta 1982 Paul Ricardin radalla. Kilpailun voitti paalupaikalta lähtenyt René Arnoux. Kilpailun neljä ensimmäistä kuljettajaa olivat kaikki ranskalaisia. == Tulokset == Sijoitus Nro Kuljettaja Talli Kierroksia Aika/keskeytys Lähtöruutu Pisteet 1 16 René Arnoux Renault 54 1:33:33.217 1 9 2 15 Alain Prost Renault 54 + 17.308 2 6 3 28 Didier Pironi Ferrari 54 + 42.128 3 4 4 27 Patrick Tambay Ferrari 54 + 1:16.241 5 3 5 6 Keke Rosberg Williams-Ford 54 + 1:30.994 10 2 6 3 Michele Alboreto Tyrrell-Ford 54 + 1:32.339 15 1 7 5 Derek Daly Williams-Ford 53 + 1 krs. 11 8 8 Niki Lauda McLaren-Ford 53 + 1 krs. 9 9 23 Bruno Giacomelli Alfa Romeo 53 + 1 krs. 8 10 4 Brian Henton Tyrrell-Ford 53 + 1 krs. 23 11 9 Manfred Winkelhock ATS- Ford 52 + 2 Kierrosta 18 12 12 Geoff Lees Lotus-Ford 52 + 2 krs. 24 13 29 Marc Surer Arrows-Ford 52 + 2 krs. 20 14 26 Jacques Laffite Ligier-Matra 51 + 3 krs. 16 15 35 Derek Warwick Toleman-Hart 50 + 4 krs. 14 16 25 Eddie Cheever Ligier-Matra 49 + 5 krs. 19 Kesk. 22 Andrea de Cesaris Alfa Romeo 25 Pyörähdys 7 Kesk. 1 Nelson Piquet Brabham-BMW 23 Moottori 6 Kesk. 11 Elio de Angelis Lotus-Ford 17 Polttoainejärjestelmä 13 Kesk. 7 John Watson McLaren-Ford 13 Elektroniikka 12 Kesk. 17 Jochen Mass March-Ford 10 Pyörähdys 26 Kesk. 30 Mauro Baldi Arrows-Ford 10 Yhteentörmäys 25 Kesk. 2 Riccardo Patrese Brabham-BMW 8 Moottori 4 Kesk. 10 Eliseo Salazar ATS-Ford 2 Pyörähdys 22 Kesk. 31 Jean-Pierre Jarier Osella-Ford 0 Vetoakseli 17 Kesk. 36 Teo Fabi Toleman-Hart 0 Elektroniikka 21 DNQ 33 Jan Lammers Theodore-Ford DNQ 14 Roberto Guerrero Ensign-Ford DNQ 18 Raul Boesel March-Ford == Muuta == *Paalupaikka: René Arnoux – 1:34.406 *Nopein kierros: Riccardo Patrese – 1:40.075 kierroksella 4 Luokka:Formula 1 -kausi 1982 Luokka:Ranskan Grand Prix
Juliette Gruber

Juliette Gruber (s. 1965 Yhdysvallat) on brittiläinen näyttelijä, joka on näytellyt englantilaisessa televisiosarjassa Sydämen asialla Jo Weston-Rowania vuosina 1995–1998. Hänen roolihahmonsa Jo Weston-Rowan poistui sarjasta samaan aikaan Nick Rowanin ja Katie Rowanin kanssa kun he muuttivat kaikki yhdessä Kanadaan vuonna 1998. ==Lähteet== * Luokka:Englantilaiset näyttelijät Luokka:Vuonna 1965 syntyneet Luokka:Elävät henkilöt
Alice Jones

Alice Rebecca Jones (s. 4. maaliskuuta 1993 Bradford, Englanti) on englantilainen näyttelijä, joka on näytellyt englantilaisessa televisiosarjassa Sydämen asialla konstaapeli Nick Rowanin lasta, Katie Rowania tuotantokausina 1995–1998 yli 30 jaksossa. Kun hän tuli sarjaan hän oli 2-vuotias ja poistuessaan sarjasta hän oli 5-vuotias. Jones on näytellyt myös vuonna 1995 televisiosarjassa Blood and Peaches. == Aiheesta muualla == * Luokka:Englantilaiset näyttelijät Luokka:Vuonna 1993 syntyneet Luokka:Elävät henkilöt
Lukáš Pollert

Lukáš Pollert (s. 24. maaliskuuta 1970 Praha) on tšekkiläinen koskipujottelija. Hän voitti Tšekkoslovakian edustajana kultaa kanadalaisyksiköiden (C-1) luokasta Barcelonassa 1992. Atlantan 1996 olympialaisissa hän voitti Tšekin edustajana hopeaa. Pollert saavutti MM- kilpailuissa hopeaa kanadalaisyksikössä 1997. EM-kilpailuissa hän sai kanadalaisyksikössä pronssia 1998 ja 2000. Kanadalaiskaksikon joukkuekilpailussa hän voitti Euroopan-mestaruuden 1998. Kanadalaisyksikön joukkuekilpailussa hän oli EM-hopealla 1996 ja 2000. Pollert edusti USK Praha -seuraa. Hän on pituudeltaan 186 cm. == Lähteet == Luokka:Tšekkiläiset koskimelojat Luokka:Tšekkoslovakialaiset koskimelojat Luokka:Tšekkiläiset olympiamitalistit Luokka:Tšekkoslovakialaiset olympiavoittajat Luokka:Vuonna 1970 syntyneet Luokka:Elävät henkilöt
Louis-Jules Mancini-Mazarini

Louis-Jules Mancini-Mazarini (16. joulukuuta 1716 Pariisi – 25. helmikuuta 1798 Pariisi) oli ranskalainen 46. Neversin herttua, diplomaatti, suurlähettiläs, valtioministeri, runoilija ja näytelmäkirjailija. Hän oli myös Ranskan akatemian jäsen. ==Tausta== Louis-Jules Mancini-Mazarini syntyi Neversin 45. herttuan François Mancini ja Marianne Spinolan perheeseen. Hän isoisänsä oli Neversin 44. herttuan Philippe Mancini, joka oli puolestaan kardinaali Mazarinin veljenpoika. Isoisän veljiä olivat Ranskan kuninkaan Ludvig XIV hovissa palvelleet Laure-Victoire, Olympe, Marie, Marie Anne ja Hortense Mancini. Isoisän puoliso oli Diane Thianges, kuninkaan rakastajattaren Françoise Athénaïs de Rochechouart de Mortemart'on eli Montespan markiisittaren sisarentytär. Hän avioitui Hélène Françoise Angélique Phélypeaux de Pontchartrain (1715−1781) kanssa, joka oli Pontchartrain kreivin Jérôme Phélypeaux'n tytär. Hänet valittiin jo 27-vuotiaana Ranskan Akatemian jäseneksi Ludvig XV valtakaudella 8. marraskuuta 1742. Tämän valinnan jälkeen hän toimi Ranskan suurlähettiläänä Roomassa 1748, Berliinissä 1756 ja Lontoossa 1763. Valtioministeriksi hänet nimitti Ludvig XVI vuonna 1787. Ranskan vallankumouksen pyöteissä hänet vangittiin terrorin kaudella 1793–1794. Hän kuoli 82-vuotiaana vuonna 798. ==Aiheesta muualla== *Ranskan akatemian elämäkertatiedot Luokka:Ranskan akatemian jäsenet Luokka:Ranskan ministerit Luokka:Ranskan suurlähettiläät Luokka:Ranskalaiset herttuat Luokka:Ranskalaiset näytelmäkirjailijat Luokka:Ranskalaiset runoilijat Luokka:Vuonna 1716 syntyneet Luokka:Vuonna 1798 kuolleet
Europoort

Europoort on Rotterdamin satamaan kuuluva satama-alue ja teollisuusalue Rotterdamissa, Alankomaissa. Satama rakennettiin vuosina 1958–1981 Reinjokeen kuuluvan Nieuwe Maas -joen suuhaaralle. Satamaan voivat tulla alukset, joiden syväys on enintään 24 metriä. Europoortin alueella on paljon raskasta teollisuutta, kemianteollisuutta ja öljynjalostamoita. Alueella käsitellään myös kontteja, uusia moottoriajoneuvoja ja irtolastia, kuten rautamalmia ja kivihiiltä. Satama-alueelta löytyy myös telakka. == Katso myös == *Rotterdamin satama *Hoek van Holland *Maasvlakte == Lähteet == == Aiheesta muualla == Luokka:Alankomaiden satamat Luokka:Rotterdam Luokka:Teollisuusalueet
Gregg Berger

Gregg Berger (s. 10. joulukuuta 1950 Saint Louis, Missouri) on yhdysvaltalainen ääninäyttelijä, joka sai Annie-ehdokkuuden animaatiosarjasta Duckman. ==Ura== Berger on tehnyt äänirooleja 1980-luvulta lähtien, joista ensimmäinen oli Smurffeissa. Videopeleihin hän on tehnyt äänirooleja vuodesta 1994 lähtien ollen muun muassa Möykyn äänenä Marvel: Ultimate Alliancessa, muutamissa Tähtien sota -aiheisissa peleissä, kuten Star Wars: Galactic Battlegroundsissa. Muita pelejä ovat muun muassa Fallout Tactics: Brotherhood of Steel, Call of Duty, Metal Gear Solid 3: Subsistence, Kingdom Hearts II sekä Spider-Man: Web of Shadows, jossa Berger toimi Kingpinin äänenä. ==Aiheesta muualla== * Gregg Berger Voice Chasersissa Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1950 syntyneet Luokka:Elävät henkilöt
R3-moottori

Rivi-3 tai rivikolmonen (R3, I3) on polttomoottori, jossa on kolme sylinteriä sijoitettuna yhteen riviin. Suurimmassa osassa rivikolmosia kampiakselin kulma on 120 astetta, joten ne ovat tasapainossa; siinä on kuitenkin päästä päähän värinää. Värinää voidaan vähentää tasapainoakselilla. == Käyttö == Käytettävien moottorien iskutilavuus on yleensä noin yksi litra. Pienin rivikolmonen oli 543 kuutiosenttimetrin Suzuki F5A vuoden 1982 Suzuki Cervossa. Smart valmistaa pienintä ikinä tehtyä 799 kuutiosenttimetrin kokoista diesel-rivikolmosta. Suurin osa rivikolmosista on iskutilavuudeltaan alle 1,2-litraisia, suurin bensiinimoottori on BMW B38 (1 500 cm³). Alfa Romeolla oli vuonna 1984 Alfa Romeo 33 -mallissa 1,8-litrainen (1 779 cm³) turbodiesel, suurin koskaan autokäyttöön valmistettu rivikolmonen. Moottoripyörävalmistajista rivikolmoseen tunnetusti kiintynein on brittiläinen Triumph, joka on kautta aikojen pitäytynyt sen käytössä vähäisen tärinän ja persoonallisen käyntiäänen vuoksi. Rivikolmosia käytetään myös traktoreissa ja veneissä. Itäsaksalainen Wartburg ja varhaiset Saab-mallit tulivat tunnetuksi kaksitahtisista R3-moottoreistaan. Kolmesylinterisiä moottoreita käytettiin pitkään lähes pelkästään pienissä ja edullisissa automalleissa. 2010-luvulla kolmesylinteriset ovat alkaneet yleistyä myös hieman suuremmissa automalleissa. Esimerkiksi BMW on tarjonnut R3-moottoria 3-sarjassaan. Turboahtimen avulla kolmesylinterisistä moottoreista on mahdollista saada yhtä paljon tai enemmän tehoa kuin vanhemmista nelisylinterisistä moottoreista, mikä on vaikuttanut niiden yleistymiseen. Fordin kolmesylinterinen 1,0-litrainen EcoBoost-bensiinimoottori valittiin kansainväliseksi vuoden moottoriksi 2012. == Katso myös == * Rivimoottori * R5-moottori == Lähteet == Luokka:Polttomoottorit
1-sylinterinen moottori

pienoiskuva|1-sylinterinen moottoripyörän moottori 1-sylinterinen moottori koostuu vain yhdestä sylinteristä. Kyseessä on yksinkertaisin rakenne, joka on mahdollinen otto- ja dieselmoottorille. Autoissa yksisylinteriset moottorit ovat nykyään jo historiaa, mutta esimerkiksi mopoissa ja ruohonleikkureissa ne ovat hyvin yleisiä. Autoilun alkuaikoina lähes kaikki moottorit olivat yksisylinterisiä, mikä teki moottoreista helposti huollettavia ja halpoja valmistaa. Ongelmana oli isot sylinterit ja epätasainen käynti. == Edut ja haitat == Verrattuna monisylinterisiin, yksisylinterisellä moottorilla on monia etuja. Se on pääasiassa yksinkertainen ja taloudellinen rakenne. Monisylinterisissä moottoreissa joudutaan usein käyttämään tasapainoakseleita tai painoja värinöiden poistamiseksi. Suurin miinus 1-sylinteriselle on sillä oleva suhteellisen pieni tehopainosuhde. ==Käyttö== Jotkin varhaiset autot kuten Cadillac 1906 malli K ja vuoden 1907 L- ja M-mallit käyttivät 1-sylinteristä moottoria. Eurooppalaisista autoista voidaan mainita vuosina 1955–1962 valmistettu pieni BMW Isetta. Moottorityyppi on ollut suosittu myös venekäytössä. Nykyään yleisin kohde on 50 cm3 kaksitahtimoottori monissa moottoripyörissä ja mopoissa. Luokka:Polttomoottorit
Fredrik August I

Fredrik August I (saks. Friedrich August I, syntymänimeltään Fredrik (Friedrich) Augustus Joseph Maria Anton Johann Nepomuk Aloys Xavier, 23. joulukuuta 1750 – 5. toukokuuta 1827) oli Saksin kuningas. Hänen vanhempansa olivat Saksin vaaliruhtinas Fredrik Kristian ja Baijerin prinsessa Maria Antonia Walpurgis. Fredrik August I oli ensin Saksin vaaliruhtinas nimellä Fredrik August III vuodesta 1763. Hän liittyi Napoleonin puolelle, kun tämä oli voittanut Preussin vuonna 1806. Tästä kiitollisena Napoleon antoi hänelle kuninkaan arvonimen. Vuodesta 1806 hän oli Saksin kuningas nimellä Fredrik August I. Osoittaakseen kiitollisuutta Napoleonille hän yhtyi tämän johtamaan saksalaisten valtioiden Reinin liittoon, ja seuraavana vuonna Fredrik August I sai Napoleonilta hallittavakseen Varsovan suurherttuakunnan. Leipzigin taistelussa Fredrik August I:n joukot siirtyivät kuitenkin Napoleonin vastustajien puolelle, kun taas kuningas itse joutui näiden vangiksi. Vuonna 1815 päättyneen Wienin kongressin päätöksen mukaan Fredrik August I:n oli luovutettava Preussille suuria alueita. Lapsetonta Fredrik Augustia seurasi hallitsijana hänen nuorempi veljensä Anton. ==Lähteet== * Iso Tietosanakirja III. 1932. Otava. Palsta 998. ===Viitteet=== == Aiheesta muualla == Luokka:Saksin kuninkaat Luokka:Saksin vaaliruhtinaat Luokka:Vuonna 1750 syntyneet Luokka:Vuonna 1827 kuolleet
Saksan Grand Prix 1982

Saksan Grand Prix 1982 oli Formula 1 -sarjan osakilpailu, joka ajettiin 8. elokuuta 1982 Hockenheimringillä Saksassa. Kilpailun voitti Ferrarilla ajanut Patrick Tambay, jolle voitto oli uran ensimmäinen. Didier Pironi loukkaantui vakavasti lauantain aika-ajossa kolaroituaan Alain Prostin kanssa eikä päässyt osallistumaan kilpailuun. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 27 Patrick Tambay Ferrari 45 1.27.25,178 5 9 2 16 René Arnoux Renault 45 + 16,379 3 6 3 6 Keke Rosberg Williams-Ford 44 + 1 krs. 9 4 4 3 Michele Alboreto Tyrrell-Ford 44 + 1 krs. 7 3 5 23 Bruno Giacomelli Alfa Romeo 44 + 1 krs. 11 2 6 29 Marc Surer Arrows-Ford 44 + 1 krs. 26 1 7 4 Brian Henton Tyrrell-Ford 44 + 1 krs. 17 8 14 Roberto Guerrero Ensign-Ford 44 + 1 krs. 21 9 12 Nigel Mansell Lotus-Ford 43 + 2 krs. 18 10 35 Derek Warwick Toleman-Hart 43 + 2 krs. 14 11 20 Chico Serra Fittipaldi- Ford 43 + 2 krs. 25 Kesk. 7 John Watson McLaren-Ford 36 Ulosajo 10 Kesk. 26 Jacques Laffite Ligier-Matra 36 Ohjautuvuus 15 Kesk. 5 Derek Daly Williams-Ford 25 Moottori 19 Kesk. 18 Raul Boesel March-Ford 22 Rengas 24 Kesk. 11 Elio de Angelis Lotus-Ford 21 Ohjautuvuus 13 Kesk. 1 Nelson Piquet Brabham-BMW 18 Kolari (Salazar) 4 Kesk. 10 Eliseo Salazar ATS-Ford 17 Kolari (Piquet) 22 Kesk. 15 Alain Prost Renault 14 Polttoaineen syöttö 2 Kesk. 2 Riccardo Patrese Brabham-BMW 13 Moottori 6 Kesk. 22 Andrea de Cesaris Alfa Romeo 9 Vaihdelaatikko 8 Kesk. 25 Eddie Cheever Ligier-Matra 8 Polttoainejärjestelmä 12 Kesk. 30 Mauro Baldi Arrows-Ford 6 Polttoainejärjestelmä 23 Kesk. 31 Jean-Pierre Jarier Osella-Ford 3 Ohjaus 20 Kesk. 9 Manfred Winkelhock ATS-Ford 3 Kytkin 16 DNS 28 Didier Pironi Ferrari 0 Onnettomuus 1 DNQ 33 Tommy Byrne Theodore-Ford Karsiutui DNQ 17 Rupert Keegan March-Ford Karsiutui DNQ 36 Teo Fabi Toleman-Hart Karsiutui == Muuta == *Paalupaikka: Didier Pironi – 1.47,947 *Nopein kierros: Nelson Piquet – 1.54,035 (kierroksella 7) *Historian 30. Saksan Grand Prix *Patrick Tambayn uran ensimmäinen voitto ja ensimmäinen kilpailun johtokierros *Brian Hentonin paras sijoitus (7. sija) == Lähteet == Luokka:Formula 1 -kausi 1982 Luokka:Saksan Grand Prix
Alppisauva

Alppisauva on Euroopan vuoristoseuduilla yleisesti käytetty apuväline vaikeassa maastossa liikkumiseen. Sauvaa käytetään antamaan lisävoimaa nousuissa, tukena jyrkissä laskuissa ja tasapainon lisääjänä esimerkiksi vedessä kahlattaessa tai kivikossa. Se voi toimia myös teltan salkona. Levätessä sauvaan voi nojata.Hiking Poles: Sticks, Staffs or Poles? Pirsig 2010, 210 Sauvaa pidetään kiinni varresta, ei päästä. Sauva on noin 1,8 metriä pitkä ja tehty vahvasta ja sitkeästä puulajista; alppikuusi on erittäin tavallinen. Sauvassa on yleensä rautakärki ja joskus myös pituusmittayksiköt. Robert M. Pirsig esittää teoksessa Zen ja moottoripyörän kunnossapito seuraavan kuvauksen omatekoisen, haapapuisen vaellussauvan käytöstä: Nyt haapasauvoille on käyttöä ja Chris alkaa kiinnostua omastaan. Rinkan vuoksi painopiste on yläruumiissa, ja keppi on hyvä tuki kaatumista vastaan. Ensin lasketaan jalka tukevasti maahan, sitten painetaan maahan keppi, sitten heilahdetaan kepin varassa ylös ja vedetään henkeä kolme kertaa, sitten otetaan seuraava askel, painetaan keppi tukevasti maahan ja heilahdetaan ylös...Pirsig 2010, 241 Sauvaa käytetään apuvälineenä nimenomaan vuoristoseudulla liikuttaessa; varsinaisessa vuorikiipeilyssä sitä ei yleensä käytetä, koska se olisi tiellä nimenomaan jyrkimmissä nousuissa; sen sijaan silloin, kun varsinaisia kiipeilyvälineitä eli hakkuja, köysiä ja kalliohakoja ei tarvita, alppisauva on erinomainen apuväline. ==Lähteet== * Hiking Poles: Sticks, Staffs or Poles? * ===Viitteet=== Luokka:Sauvat Luokka:Työkalut
Eemshaven

Eemshaven on syväsatama Eemsmondin kunnassa, Groningenin provinssissa, Alankomaissa. Vuonna 1968 Alankomaiden hallitus ilmoitti Ems-joen suulla sijaitsevan Eemsmondin seudun olevan alueen talouden kannalta tärkeä ja korosti Eemshavenin rakentamisen tärkeyttä. Eemshaven avattiin virallisesti vuonna 1973, ja avaajana toimi Alankomaiden kuningatar Juliana. Vuonna 2004 satama-alueelle alettiin rakentaa biodieseltehdasta. == Lähteet == == Aiheesta muualla == * Sataman kotisivut Luokka:Alankomaiden satamat Luokka:Groningen (provinssi)
Internationale Automobil-Ausstellung

Internationale Automobil-Ausstellung (eli Frankfurtin autonäyttely) (IAA) on parittomina vuosina Frankfurtissa ja parillisina vuosina Hannoverissa syyskuun loppupuolella järjestettävä järjestettävä autonäyttely. Näyttelyn pinta-ala on noin 22 hehtaaria ja kävijöitä näyttelyssä on noin miljoona. Autojen lisäksi IAA:ssa ovat esillä muun muassa autoteollisuuden osatoimittajat ja varusteet/virityspajat. Parittomina vuosina esitellään henkilöautoja ja parillisina hyötyajoneuvoja. IAA:ssa ovat esillä lähinnä vain Saksassa myytävät merkit. Useimmat valmistajat keskittävät seuraavan mallivuotensa autojen esittelyn kyseiseen näyttelyyn. thumb|Mercedes-Benz-malleja vuoden 2015 näyttelyssä. Vuonna 2007 järjestetyssä näyttelyssä kantavana teemana oli ympäristöystävällisyys. Monet valmistajat esittelivät eri teknologiaa käyttäviä vähäpäästöisiä automalleja. == Järjestämisajat == Vuonna 2007 pidetty näyttely oli järjestyksessään 62:s. * 13. - 23\. syyskuuta 2007 * 25. syyskuuta - 2\. lokakuuta 2008 * 17. - 27\. syyskuuta 2009 * 23. - 30\. syyskuuta 2010 * 15. - 25\. syyskuuta 2011 * 20. - 27\. syyskuuta 2012 == Aiheesta muualla == * IAA:n kotisivut Luokka:Autonäyttelyt Luokka:Saksan tapahtumat Luokka:Hannover Luokka:Frankfurt am Main
Highland Glory

Highland Glory on norjalainen power metal -yhtye, joka perustettiin vuonna 2001. Yhtye on Norjan ensimmäisiä power metal -yhtyeitä. == Jäsenet == * Trine Elise Johansen – laulu * Jack-Roger Olson – kitara, taustalaulu * Knut Egil Tøftum – basso * Lars André Rørvik Larsen – kitara, kosketinsoittimet * Morten Færøvig – rummut ===Entiset jäsenet=== *Jan Thore Grefstad – laulu == Diskografia == * From the Cradle to the Brave (2003) * Forever Endeavour (2005) * Twist of Faith (2011) == Aiheesta muualla == * Viralliset kotisivut Luokka:Norjalaiset metalliyhtyeet Luokka:Power metal -yhtyeet
Fáris

Fáris (; virallisesti Δημοτική Ενότητα Φάριδος, Dimotikí Enótita Fáridos) on yksi Spártin kunnan kunnallisyksiköistä ja entinen itsenäinen Kreikan kunta. Se sijaitsee Lakonian alueyksikössä Peloponnesoksen alueella. Kunnallisyksikön väkiluku on 3 846 (vuonna 2011). Fáris oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Spártin kuntaan yhdessä Karyéen, Mystráksen, Oinoúntaksen, Pellánan ja Therápneen kanssa. == Kunnallisyksikön osat == Fáriksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Anógeia Anógeia 480 Dipótama 6 Léfki 22 Sotíra 3 Árna Árna 121 Goránoi Góla 0 Goránoi 165 Kamínia Kamínia 180 Moní Zerbítsis (luostari) 10 Palaiochóri 21 Lefkóchoma Kavouráki 15 Kydonéa 61 Lefkóchoma 176 Palaiopanagía Kryonéri 2 Palaiopanagía 527 Tóriza 4 Polovítsa Liantína 39 Polovítsa 16 Potamiá Potamiá 166 Spartiá Spartiá 34 Trapezontí Trapezontí 227 Vasilikí Vasilikí 43 Xirokámpi Ágios Christóforos 467 Anthochóri 39 Kydonítsa 47 Pentavloí 12 Xirokámpi 963 Yhteensä: 3 846 == Lähteet == Luokka:Peloponnesoksen entiset kunnat Luokka:Spárti
North American International Auto Show

North American International Auto Show (NAIAS) tai Detroit Auto Show on vuosittainen autonäyttely, joka järjestetään Detroitissa, Michiganissa. Ensimmäisen kerran se järjestettiin vuonna 1907 Beller's Beer Gardenissa, ja siitä lähtien se on järjestetty vuosittain lukuun ottamatta vuosia 1943-1952\. Vuodesta 1965 se on järjestetty Huntington Placessa (aiemmin Cobo Center), joka on pinta-alaltaan n. 93 000 m². Luokka:Autonäyttelyt Luokka:Yhdysvaltain tapahtumat Luokka:Detroit
Kytkeytyneisyys

Kytkeytyneisyys on kompleksisuusteorian peruselementti. Kytkeytyneisyydellä tarkoitetaan sitä, että kompleksisen systeemin osat ovat jatkuvassa yhteydessä sekä toisiinsa että ympäristöönsä, minkä johdosta yksinkertaisilta vaikuttavista asioista voi kehkeytyä kompleksisia kokonaisuuksia. Osien kytkeytyneisyydestä johtuen kompleksisen systeemin kehityspolkuja on lähes mahdotonta ennakoida. Kytkeytyneisyys merkitsee sitä, että ekosysteemissä jokaisen yksittäisen toimijan tekemä valinta vaikuttaa aina muihin toimijoihin sekä koko ekosysteemiin. == Katso myös == *Kompleksisuusteoria *Kompleksisuus *Systeemiteoria == Lähteet == == Kirjallisuutta == * Mitleton-Kelly, E. 2003. “Ten principles of complexity and enabling infrastructures.” Teoksessa Mitleton-Kelly, E. (toim.) Complex Systems and Evolutionary Perspectives on Organizations: The Application of Complexity Theory to Organizations, ss. 23-50. Pergamon. Luokka:Monitieteisyys
Mobilisti (lehti)

Mobilisti on vanhoihin ajoneuvoihin keskittynyt aikakauslehti. Kahdeksan kertaa vuodessa ilmestyvän lehden päätoimittaja on Janne Halmkrona. Lehden sisarpainos on Mobilisti Senior, joka painottuu sisällöllään ennen vuotta 1962 julkaistuun kuvamateriaaliin. Mobilisti-lehden on perustanut vanhojen ajoneuvojen harrastaja Kai L. Bremer vuonna 1979. Hän oli pitkään Mobilisti- lehden päätoimittaja, kunnes Jan Enqvist otti paikan. Enqvistin väistyttyä päätoimittajan roolista lokakuussa 2021 päätoimittajaksi palasi jälleen Kai L. Bremer. Tammikuussa 2022 päätoimittajana aloitti lehdessä toimittajana aiemmin työskennellyt Janne Halmkrona. Autojen lisäksi Mobilisti-lehti on käsitellyt myös muita liikkumismuotoja, jopa meriliikenteen historiaa. 1990-luvun puolessavälissä, kun Mobilisti julkaisi sadannen numeronsa, lehden levikki oli runsaat 15 000 kappaletta. 2010-luvulla se on ollut noin 25 000. == Lähteet == == Aiheesta muualta == *Mobilistin internetsivut Luokka:Suomalaiset autolehdet